CELEX: 32017R0555
Language: hu
Date: 2017-03-24 00:00:00
Title: A Bizottság (EU) 2017/555 végrehajtási rendelete (2017. március 24.) az 540/2011/EU végrehajtási rendeletnek a 686/2012/EU végrehajtási rendelet mellékletének B. részében felsorolt számos hatóanyag jóváhagyási időtartama kiterjesztésének tekintetében történő módosításáról (AIR IV megújítási program) (EGT-vonatkozású szöveg. )

25.3.2017   
            
            
               HU
            
            
               Az Európai Unió Hivatalos Lapja
            
            
               L 80/1
            
         A BIZOTTSÁG (EU) 2017/555 VÉGREHAJTÁSI RENDELETE
   (2017. március 24.)
   az 540/2011/EU végrehajtási rendeletnek a 686/2012/EU végrehajtási rendelet mellékletének B. részében felsorolt számos hatóanyag jóváhagyási időtartama kiterjesztésének tekintetében történő módosításáról (AIR IV megújítási program)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére, valamint 78. cikke (2) bekezdésére,
   mivel:
   
               (1)
            
            
               Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.
            
         
               (2)
            
            
               A 844/2012/EU bizottsági végrehajtási rendeletnek (3) megfelelően kérelmeket nyújtottak be az e rendeletben foglalt hatóanyagok jóváhagyásának meghosszabbítására. Ezen anyagok jóváhagyása azonban a kérelmező által nem befolyásolható okokból azelőtt lejárhat, minthogy jóváhagyásuk meghosszabbításáról döntés születne. Ezért jóváhagyási időtartamaikat az 1107/2009/EK rendelet 17. cikke értelmében meg kell hosszabbítani.
            
         
               (3)
            
            
               Tekintettel azon nagyszámú hatóanyag jóváhagyásának meghosszabbítása iránti kérelmek értékeléséhez szükséges időre és erőforrásokra, melyek jóváhagyása 2019 és 2021 között jár le, a Bizottság C/2016/6104 végrehajtási határozata (4) az 1107/2009/EK rendelet 18. cikke alapján létrehozott egy munkaprogramot, amely csoportosítja a hasonló hatóanyagokat, és az emberek és állatok egészségét, valamint a környezetet érintő biztonsági megfontolásokon alapuló prioritásokat határoz meg.
            
         
               (4)
            
            
               A feltételezett alacsony kockázatú anyagokat a Bizottság C/2016/6104 végrehajtási határozatával összhangban előnyben kell részesíteni. Ezen anyagok jóváhagyását ezért a lehető legrövidebb időtartammal kell meghosszabbítani. Figyelembe véve a felelősségnek és a munkának a referensként és társreferensként közreműködő tagállamok közti megosztását, valamint az értékeléshez és döntéshozatalhoz szükséges, rendelkezésre álló erőforrásokat, az alábbi hatóanyagok esetében indokolt ezt az időtartamot egy évben meghatározni: paraffinolaj (CAS-szám: 64742-46-7), paraffinolaj (CAS-szám: 72623-86-0), paraffinolaj (CAS-szám: 8042-47-5), paraffinolaj (CAS-szám: 97862-82-3) és kén.
            
         
               (5)
            
            
               Azon hatóanyagok esetében, melyek nem tartoznak a Bizottság C/2016/6104 végrehajtási határozata szerint előnyben részesített kategóriákba, a jóváhagyási időtartamot két vagy három évvel kell meghosszabbítani, figyelembe véve a jelenlegi lejárati időpontot, azt, hogy a 844/2012/EU végrehajtási rendelet 6. cikkének (3) bekezdése szerint a hatóanyagokra vonatkozó kiegészítő dokumentációt a jóváhagyás lejárta előtt legkésőbb harminc hónappal kell benyújtani, a felelősségnek és a munkának a referensként és társreferensként közreműködő tagállamok közti kiegyensúlyozott megosztását, valamint az értékeléshez és döntéshozatalhoz szükséges rendelkezésre álló erőforrásokat. Ezért helyénvaló a következő anyagok jóváhagyási időtartamának két évvel való meghosszabbítása: 2-fenilfenol (beleértve sóit is, mint például a nátriumsóját) klórmekvát, dimetaklór, etofenprox, penkonazol, propakizafop, tetraconazole, triallát és zéta-cipermetrin, a következő anyagok jóváhagyási időtartamának három évvel való meghosszabbítása: benszulfuron, nátrium-5-nitro-guajakolát, nátrium-o-nitrofenolát, nátrium-p-nitrofenolát és tebufenpirad.
            
         
               (6)
            
            
               A Bizottsághoz kérelmet nyújtottak be a kizalofop-P (kizalofop-P-etil variáns), hatóanyag jóváhagyásának meghosszabbítására és egy külön kérelmet a kizalofop-P (kvizalofop-P-tefuril variáns) hatóanyag jóváhagyásának meghosszabbítására. Erre tekintettel, valamint a kizalofop-P-etil és a kizalofop-P-tefuril eltérő kockázati profilja miatt a hatóanyagok jóváhagyásának meghosszabbítására vonatkozó eljárás szempontjából helyénvaló két különböző hatóanyagként való kezelésük. A kizalofop-P-etil változat nem tartozik a C/2016/6104 végrehajtási határozata szerint előnyben részesített kategóriákba. Ennek megfelelően és figyelembe véve az (5) preambulumbekezdésben felsorolt okokat, jóváhagyási időtartamát indokolt két évvel meghosszabbítani.
            
         
               (7)
            
            
               Tekintettel az 1107/2009/EK rendelet 17. cikke első bekezdésének céljára, azokban az esetekben, amikor az e rendelet mellékletében meghatározott adott lejárati időpont előtt legkésőbb 30 hónappal nem nyújtanak be a 844/2012/EU végrehajtási rendeletnek megfelelő kiegészítő dokumentációt, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy az ez utáni legkorábbi időpontot határozza meg.
            
         
               (8)
            
            
               Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.
            
         
               (9)
            
            
               A 540/2011/EU végrehajtási rendeletet ezért ennek megfelelően módosítani kell.
            
         
               (10)
            
            
               Figyelembe véve, hogy néhány anyag jóváhagyása 2019. október 31-én lejár és a kérelmezőknek a kiegészítő dokumentációt a jóváhagyás lejárta előtt 30 hónappal be kell nyújtaniuk, ennek a rendeletnek a lehető leghamarabb hatályba kell lépnie.
            
         
               (11)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  HL L 153., 2011.6.11., 1. o.
   
   
      (3)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
   
      (4)  A Bizottság végrehajtási határozata (2016. szeptember 28.) a 2019-ben, 2020-ban és 2021-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról (HL C 357., 2016.9.29., 9. o.).
   
      MELLÉKLET
      Az 540/2011/EU végrehajtási rendelet mellékletének A. része a következőképpen módosul:
      
                  1.
               
               
                  A 271. sor („Benszulfuron”) hatodik oszlopában („Jóváhagyás lejárta”) megadott dátum helyébe „2022. október 31.” lép.
               
            
                  2.
               
               
                  A 272. sor („Nátrium-5-nitro-guajakolát”) hatodik oszlopában („Jóváhagyás lejárta”) megadott dátum helyébe „2022. október 31.” lép.
               
            
                  3.
               
               
                  A 273. sor („Nátrium-o-nitrofenolát”) hatodik oszlopában („Jóváhagyás lejárta”) megadott dátum helyébe „2022. október 31.” lép.
               
            
                  4.
               
               
                  A 274. sor („Nátrium-p-nitrofenolát”) hatodik oszlopában („Jóváhagyás lejárta”) megadott dátum helyébe „2022. október 31.” lép.
               
            
                  5.
               
               
                  A 275. sor („Tebufenpirad”) hatodik oszlopában („Jóváhagyás lejárta”) megadott dátum helyébe „2022. október 31.” lép.
               
            
                  6.
               
               
                  A 276. sor („Klórmekvát”) hatodik oszlopában („Jóváhagyás lejárta”) megadott dátum helyébe „2021. november 30.” lép.
               
            
                  7.
               
               
                  A 278. sor („Propakizafop”) hatodik oszlopában („Jóváhagyás lejárta”) megadott dátum helyébe „2021. november 30.” lép.
               
            
                  8.
               
               
                  A 281. sor („Zéta-cipermetrin”) hatodik oszlopában („Jóváhagyás lejárta”) megadott dátum helyébe „2021. november 30.” lép.
               
            
                  9.
               
               
                  A 284. sor ( „Dimetaklór”) hatodik oszlopában („Jóváhagyás lejárta”) megadott dátum helyébe „2021. december 31.” lép.
               
            
                  10.
               
               
                  A 285. sor („Etofenprox”) hatodik oszlopában („Jóváhagyás lejárta”) megadott dátum helyébe „2021. december 31.” lép.
               
            
                  11.
               
               
                  A 287. sor („Penkonazol”) hatodik oszlopában („Jóváhagyás lejárta”) megadott dátum helyébe „2021. december 31.” lép.
               
            
                  12.
               
               
                  A 288. sor („Triallát”) hatodik oszlopában („Jóváhagyás lejárta”) megadott dátum helyébe „2021. december 31.” lép.
               
            
                  13.
               
               
                  A 292. sor („Kén”) hatodik oszlopában („Jóváhagyás lejárta”) megadott dátum helyébe „2020. december 31.” lép.
               
            
                  14.
               
               
                  A 293. sor („Tetrakonazol”) hatodik oszlopában („Jóváhagyás lejárta”) megadott dátum helyébe „2021. december 31.” lép.
               
            
                  15.
               
               
                  A 294. sor („Paraffinolajok”) hatodik oszlopában („Jóváhagyás lejárta”) megadott dátum helyébe „2020. december 31.” lép.
               
            
                  16.
               
               
                  A 295. sor („Paraffinolaj”) hatodik oszlopában („Jóváhagyás lejárta”) megadott dátum helyébe „2020. december 31.” lép.
               
            
                  17.
               
               
                  A 299. sor („2-fenilfenol”) (beleértve sóit is, mint például a nátriumsóját) hatodik oszlopában („Jóváhagyás lejárta”) megadott dátum helyébe „2021. december 31.” lép.
               
            
                  18.
               
               
                  A 279. bejegyzés helyébe a következő szöveg lép:
                  
                              „279
                           
                           
                              Kizalofop-P
                           
                           
                               
                           
                           
                               
                           
                        
                              Kizalofop-P-tefuril
                              CAS-szám: 119738-06-6
                              CIPAC-szám: 641.226
                           
                           
                              (RS)-tetrahidrofurfuril (R)-2-[4-(6-klór-kinoxalin-2-iloxi)fenoxi]propionát
                           
                           
                              ≥ 795 g/kg
                           
                           
                              2009. december 1.
                           
                           
                              2019. november 30.
                           
                           
                              A. RÉSZ
                              Kizárólag gyomirtó szerként engedélyezhető.
                              B. RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2009. január 23-án véglegesített, a kizalofop-P-re vonatkozó vizsgálati jelentésben és különösen annak I. és II. függelékében található megállapításokat.
                              Az átfogó értékelésben a tagállamoknak fokozott figyelmet kell fordítaniuk a következőkre:
                              
                                          —
                                       
                                       
                                          az iparilag gyártott műszaki minőségű anyag specifikációja, amelyet meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag említett specifikációjával, és annak alapján ellenőrizni kell;
                                       
                                    
                                          —
                                       
                                       
                                          a szert kezelők és más dolgozók biztonsága. Gondoskodniuk kell arról, hogy a használati feltételek előírják megfelelő egyéni védőfelszerelés használatát;
                                       
                                    
                                          —
                                       
                                       
                                          a nem célzott növények védelme. Gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések (például védősávok kialakítása).
                                       
                                    Az engedély feltételei között adott esetben szerepelniük kell kockázatcsökkentő intézkedéseknek.
                              Az érintett tagállamoknak gondoskodniuk kell arról, hogy a bejelentő további információkat juttasson el a Bizottsághoz a nem célzott ízeltlábúakra jelentett kockázatokról.
                              Gondoskodnak arról, hogy a bejelentő ezeket az információkat 2011. november 30-ig eljuttassa a Bizottsághoz.”
                           
                        
                              Kizalofop-P-etil
                              CAS-szám: 100646-51-3
                              CIPAC-szám: 641.202
                           
                           
                              etil-(R)-2-[4-(6-klór-kinoxalin-2-iloxi)fenoxi]propionát
                           
                           
                              ≥ 950 g/kg
                           
                           
                              2009. december 1.
                           
                           
                              2021. november 30.